जनता ने बंद को किया विफल : पार्थ – BEN Network – भारत एक नजर
Home>>Breaking News>>जनता ने बंद को किया विफल : पार्थ
बंगालवासी यह अच्छी तरह से समझ गये हैं कि बंद को महत्व देने की जरूरत नहीं है। उन्होंने सरकार का साथ देकर बंद को विफल कर दिया। यह लोगों की जीत है। जिन लोगों ने पश्चिम बंगाल को समाप्त करना चाहा था, वे पराजित हुए हैं।
वामफ्रंट द्वारा बुलाये गये 6 घंटे के बंद पर कुछ इस तरह से शिक्षा मंत्री पार्थ चटर्जी ने अपनी प्रतिक्रिया दी। उन्होंने कहा कि जनता द्वारा नकारे गये सीपीएम, कांग्रेस और भाजपा ने मिलकर जिस बंद का आह्वान किया था, बंगालवासियों ने उसे भी नकार दिया। हम उनका अभिनंदन करते हैं।
पंचायत चुनाव को लेकर अदालत में चल रहे मामले पर पार्थ ने कहा कि हाईकोर्ट ने हमारी याचिका को स्वीकार किया है। जनता हमारे साथ है। जीत हमारी ही होगी।
इस बीच बरहमपुर में कांग्रेस नेता हुमायु कबीर ने विवादित बयान देते हुए कहा कि जो अधिकारी सत्त पक्ष की दलाली करते हैं, उनपर हम हमला करने के लिए बाध्य होंगे।
उन्हें इस दुनिया से हटाकर जेल जाएंगे। जेल जाने के लिए तैयार हूं। लेकिन बिना हत्या किये नहीं बल्कि हत्या कर के जेल जाएंगे। इसपर अपनी प्रतिक्रिया देते हुए पार्थ चटर्जी ने कहा कि कई लोग कई तरह की बातें करते हैं।
इस तरह के बयान देने के कारण ही उन्हें पार्टी से निकाल दिया गया था। गौरतलब है कि कांग्रेस छोड़ हुमायु कबीर ने तृणमूल का दामन थाना था, लेकिन उन्हें तृणमूल से निकाल दिया गया और वे फिर से कांग्रेस में शामिल हो गये।
इसके अलावा एक सीट पर एक ही पार्टी के उम्मीदवारों द्वारा कई नामांकन भरने जाने पर पार्थ ने कहा कि यह की समस्या नहीं। सांगठनिक रूप से बड़ी पार्टी होने के कारण इस तरह की गलतियां हो जाती हैं। एक सीट पर एक ही उम्मीदवार होगा।
बंगालवासी बंद को विफल कर दिया शिक्षा मंत्री पार्थ चटर्जी हाईकोर्ट